Tårnelva (Sør-Varanger)

Tårnelva (nordsamisk: Fálleveaijohka) er ei elv i Sør-Varanger kommune i Finnmark. Den renner fra Storvatnet til Jarfjorden ved bygda Tårnet. Elva utgjør den nederste delen av Tårnelvvassdraget, mens den øvre delen, oppstrøms Storvatnet, består av Haukedalselva og et par mindre bekker.

Vannkraft 
Fra Haukedalselva blir vannføringen fra et  stort nedbørfelt overført fra Trillingvatnet via en kort kanal og en tunnel til Store Valvatnet øverst i Kobbholmsvassdraget for å nyttes i kraftverkene der. Overføringen utgjør rundt halvparten av vannføringen i Kobbholm kraftverk.

Tidligere var også Storvatnet regulert og de nederste 76 meter av fallet i elva ble utnyttet i Tårnet kraftverk. Et dambrudd i 1979 førte til store terrengskader i dalen nedenfor Storvatnet, som senket seg til sitt naturlige nivå. Etter dambruddet ble kraftverket nedlagt og terrenget nedenfor det tidligere damstedet er restaurert. Det foregår studier av hvordan vegetasjonen reetablerer seg på de tørrlagte strendene i den tidligere reguleringssonen rundt Storvatnet.

Vern 
Vassdraget ble i 1980 vernet mot ytterligere kraftutbygging i Verneplan II for vassdrag.

Referanser 

Elver i Sør-Varanger
Tårnelvvassdraget